**UN**

**Kako turizam može pridonijeti ciljevima održivog razvoja 2030**

**(Sustainable Development Goals - SDGs)**

Godina 2015. je bila kamen temeljac globalnog razvoja kad su Vlade usvojile Agendu za održivi razvoj, sukladno Ciljevima održivog razvoja (**Sustainable Development Goals - SDGs).**

Uspostavljena je boldirana Agenda za globalni okvir ostvarenja postavljenih ciljeva (MDGs), ambiciozni set od 17 Ciljeva održivog razvoja i 169 pridruženih ciljeva, transformativnih, univerzalnih i integrativnih, usmjerenih prema ljudima.

Turizam ima potencijal pridonijeti, izravno i neizravno, ostvarenju svih postavljenih ciljeva, posebice u ciljevima 8., 12. i 14. inkluzivnom i održivom ekonomskom rastu, održivoj potrošnji i proizvodnji (SCP) te održivom razvoju oceana i pomorskih resursa.

Održivi turizam je čvrsto pozicioniran u Agendi 2030. Međutim, za ostvarenje ciljeva, navedenih u ovoj Agendi, treba primijeniti jasan implementacijski okvir, adekvatno financiranje i investiranje u tehnologije, infrastrukturu i ljudske resurse.

**UNWTO i UNDP**

**Ciljevi održivog razvoja turizma do 2030.godine**

(**Sustainable Development Goals - SDGs):**

* **političke i poslovne aktivnosti -**

**Public policy Companies and**

**CSR actions**

**SDG 1 – Okončati siromaštvo u svakom obliku i svugdje**

Turizam ostvaruje prihod kroz stvaranje poslova na razini lokalne zajednice. Može biti povezan s državnom strategijom smanjenja siromaštva te s poduzetništvom. Pri zaposlenju treba ohrabrivati ranjivije skupine - žene i mlade: raditi na neprestanom usavršavanju osoblja, edukaciji, diverzifikacijskom menadžmentu, komplementarnim prednostima, donacijama za edukaciju, ljudskim pravima, odgovornim investicijama, fer trgovini i prodaji lokalnih proizvoda.

**SDG 2 – Okončati glad, postići sigurnost hrane i nutricija, promoviriti održivu poljoprivredu**

Turizam može poticati razvoj održive poljoprivrede, promovirajući proizvodnju i opskrbu hotela, kao i prodaju lokalnih proizvoda turistima. Agro turizam može proizvesti dodatni dohodak povećavajući vrijednost turističkih proizvoda: prodaja lokalnih autohtonih proizvoda, uključivanje domaćeg stanovništva, zaštita divljeg života i eko sustava.

**SDG 3 – Osigurati zdravi život i promovirati dobro zdravlje za svaku starosnu dob**

Prihod od turističkih pristojbi može biti upotrebljen za zdravstvenu skrb i usluge, uključujući majčinsko zdravlje, smanjenje smrtnosti kod novoronđečadi i preveniranju bolesti. Pristojbe od posjetitelja zaštićenih područja mogu se, također, koristiti u zdravstvene svrhe: programi prevencije bolesti, borba protiv seksualnog turizma, podizanje svjesnosti o važnosti zdravlja i doniranja, sigurnost i zdravlje gostiju – prevencija i olakšice.

**SDG 4 – Osigurati inkluzivnu i nepristranu edukaciju te promovirati cjeloživotno učenje za sve**

Turizam ima potencijal promovirati inkluziju. Osposobljena radna snaga je od presudne važnosti za uspjeh u turizmu. Turistički sektor daje mogućnosti za izravna i neizravna zaposlenja za mlade i žene te osobe s posebnim potrebama, koje trebaju ostvariti dobit kroz edukaciju: profesionalni razvoj i vježbanje, partnerstvo za edukaciju, diverzifikacijski menadžment, edukacija za kulturu i baštinu, donacije za edukaciju, informiranost, uključenje domaćeg stanovništva.

**SDG 5 – Postići ravnopravnost spolova i ohrabrivati žene i djevojke**

Turizam može žene osnažiti, posebice kroz izravna zaposlenja u turizmu i ugostiteljstvu te srodnom poduzetništvu. Turizam može ženama poslužiti kao alat da se potpuno angažiraju i u vodećim strukturama društva: diverzifikacijski menadžment, podizanje svijesti u kampanjama, donacije, borba protiv seksualnog turizma, borba za ljudska prava, borba protiv diskriminacije pri zaposlenju i treningu.

**SDG 6 – Osigurati pristup i održivi menadžment voda i sanitarija za sve**

Turističke investicije zahtjevaju i bolje komunalne usluge za pristup vodi i sigurnosti vode, kao i higijeni i zdravstvenoj skrbi. Učinkovito korištenje vode u turizmu, kontrola zagađenja i učinkovita tehnologija mogu biti ključne za očuvanje naših najvažnijih resursa: nova oprema i tehnologije, programi prevencije, sigurnosti i zdravlja, standardi i certifikati, uključenje zajednice.

**SDG 7 – Osigurati pristup za dostupnu, pouzdanu i održivu modernu energiju za sve**

Kao sektor intenzivnog korištenja energije, turizam može učiniti pomak i ubrzati korištenje obnovljivih vidova energije, u cilju još boljeg postizanja održivog razvoja turizma u globalnom energetskom miksu. Kod promoviranja investicija u čiste vidove energije, turizam može pomoći u smanjenju stakleničkih plinova, ublažiti klimatske promjene i pridonijeti pristupu energiji za sve: nova oprema i tehnologije, programi prevencije, sigurnosti i zdravlja, standardi i certifikati, uključenje zajednice.

**SDG 8 – Promovirati stalan, uključiv i održiv ekonomski rast, zaposlenje i pristojan posao za sve**

Turizam, kao sektor usluga, jedan je od četiri najznačajnija globalna igrača, a trenutno se svako deseto radno mjesto u svijetu stvori upravo u turističkom sektoru. Mogućnost obavljanja pristojnih poslova u turizmu, posebice za žene i mlade, i politike koje bolje diverzificiraju turističke vrijednosti mogu polučiti boljim socio – ekonomskim učincima: trening za profesionalni razvoj, diverzifikacijski menadžment i zapošljavanje lokalnog stanovništva, isticanje komplementarnih prednosti, odgovorne investicije i lokalna prodaja, uključivanje zajednice.

**SDG 9 – Gradnja fleksibilne infrastrukture, promocija inkluzivne i održive industrijalizacije te poticanje inovacija**

Turistički razvoj se oslanja na dobru javnu i privatnu infrastrukturu. Turistički sektor može utjecati na politiku kad je u pitanju infrastruktura, čineći ju više održivom, inovativnom i učinkovitijom u pogledu korištenja i očuvanja resursa, kao i smanjenja otpuštanja ugljičnog dioksida u atmosferu, privlačeći tako više turista, ali i stranih investicija: eko dizajn, nova oprema i tehnologije u korištenju energije i vodnih resursa, obnovljivi vidovi energije, oprema i materijali za recikliranje i otpad, kontinuirano usavršavanje osoblja.

.**R actions**

**SDG 10 – Smanjiti nejednakost unutar i između zemalja**

Turizam može biti moćni alat za smanjenje nejednakosti ako više angažira lokalno stanovništvo i ključne udjeličare u njegov razvoj. Turizam može pridonijeti revitalizaciji urbanih područja i razvoju ruralnih područja, dajući ljudima mogućnost da rade i žive tamo odakle su. Turizam je fenomen koji potiče ekonomsku integraciju i diverzifikaciju: diverzifikacijski menadžment, investiranje u lokalno poduzetništvo, odgovorna prodaja, nediskriminatorne odredbe pri zapošljavanju i treningu, uključenje zajednice.

**SDG 11 – Činjenje gradova i drugih mjesta za stanovanje inkluzivnim, sigurnim, fleksibilnim i održivim**

Turizam može unaprijediti urbanu infrastrukturu i pristupačnost, promovirati obnovu i očuvanje prirodne i kulturne baštine, vrijednostima o kojima ovisi turizam. Investiranje u zelenu infrastrukturu (učinkovitiji prijevoz, smanjenje zagađenja zraka) trebalo bi rezultirati pametnije osmišljenim i zelenijim gradovima, ne samo za stanovnike, nego i za turiste: certificiranje, partnerstvo, kampanje podizanja svijesti, donacije za mjesta velike važnosti kulturne baštine, uključivanje domaćeg stanovništva, inicijative očuvanja biloške raznolikosti.

**SDG 12 – Osiguravanje modela za održivo konzumiranje i proizvodnju**

Turistički sektor treba usvojiti model (SCP - Sustainable Consuption and Production) održivog konzumiranja i proizvodnje, čineći ubrzane korake k održivom razvoju. Alati za praćenje utjecaja na održivi razvoj turizma, uključujući energiju, vodu, otpad, bio – raznolikost i stvaranje radnih mjesta, rezultirat će jačanjem ekonomije, društvenih i okolišnih parametara: učinkovite energije i energija voda, obnovljivi vidovi energije, smanjenje zagađenja, lokalna prodaja i poduzetništvo, lokalni dobavljači, uključenje lokalne zajednice, uključenje gostiju.

**SDG 13 – Poduzeti žurne mjere za smanjenje klimatskih promjena i posljedica**

Turizam pridonosi klimatskim promjenama, ali je i pogođen njima. Udjeličari u turizmu trebali bi imati ključnu ulogu u pogledu smanjenja klimatskih promjena. Kod smanjenja otpuštanja ugljičnog dioksida prilikom transporta i korištenja smještajnih kapaciteta, turizam može profitirati od smanjenog otpuštanja ugljičnog dioksida, pomažući tako u borbi protiv jednog od najvećih izazova našega doba: eko dizajn, nova oprema i tehnologije, obnovljivi vidovi energije, recikliranje i otpad, divlji život i eko – sustav – zaštita pejzaža, smanjenje zagađenja, kampanje podizanja svijesti i donacije za ublažavanje katastrofa.

**SDG 14 – Očuvanje i održivo korištenje oceana, mora i pomorskih resursa za održivi razvoj**

Primorski i pomorski turizam leže na zdravom morskom eko sustavu. Turistički razvoj treba biti dio integriranog primorskog (obalnog i priobalnog) menadžmenta, kako bi pomogao očuvanju i zaštiti osjetljivog pomorskog eko sustava i služiti kao promotor razvoja plave ekonomije, pridonoseći tako održivom razvoju morskih resursa: zaštita morkog eko sustava i morskih životinja, smanjenje zagađenja, tretiranje otpada, informacije za goste i djelatnike u turizmu, uključivanje lokalne zaednice.

**SDG 15 – Zaštita, vraćanje i promocija održivog razvoja eko sustava na kopnu i zaustavljanje gubitka bio – raznolikosti**

Bogata bio – raznolikost i prirodna baština često su glavni razlozi posjeta turista nekoj destinaciji. Turizam može igrati glavnu ulogu u održivom menadžmentu osjetljivih područja, ne samo u očuvanju i zaštiti bio – raznolikosti, nego i omogućavanju zarade lokalnom stavništvu kako bi im omogućio alternativni izvor prihoda.

**SDG 16 – Promoviranje miroljubivog i inkluzivnog društva, pristupa pravdi za sve i stvaranje inkluzivnih institucija**

Budući da turizam potiče susrete milijardi ljudi različitih kulturoloških pozadina, turistički sektor može poticati multikulturalnu i među – vjersku toleranciju i razumijevanje, udarajući tako temelje miroljubivijeg društva. Turizam, u koji je uključeno lokalno stanovništvo i koje zarađuje od turizma, može, također, konsolidirati mir u post – konfliktnim društvima: podizanje svijesti o ljudskim pravima, donacije, lokalno poduzetništvo – odgovorne investicije, zapošljavanje lokalnog stanovništva i poticanje prodaje lokalnih proizvoda, politika poštivanja različitosti, anti – korupcijske mjere sprečavanja pranja novca, odnos prema gostima, uključivanje domaćeg stanovništva.

**SDG 17 – Jačanje ideje o implementaciji i revitalizaciji globalnog partnerstva za održivi razvoj**

Zbog njegove kros – sektoralne prirode, turizam ima mogućnost jačanja javnog i privatnog partnerstva i angažiranja multi – udjeličara: međunarodnih, nacionalnih, regionalnih i lokalnih – kako bi svi skupa radili na postizanju SDG-a i drugih zajedničkih ciljeva. Politika i inovativno financiranje su najvažniji za postizanje 2030 Agende: profesionalni razvoj, partnerstvo za edukaciju, divlji život i zaštita eko – sustava životinja, uključivanje dobavljača i gostiju, odnosi prema gostu, uključenje osoblja i lokalne zajednice.